หนูกินชาเขียวไข่มุกช่วงบ่ายค่ะ พอตกเย็นมาหนูรู้สึกคลื่นไส้จะอวก ปวดหัวเวียนหัวค่ะ อาการแบบนี้คืออะไรค่ะ
สวัสดีค่ะ อาการคลื่นไส้ อยากอาเจียน ปวดหัว เวียนหัว อาจเกิดจาก-อาหารเป็นพิษ ซึ่งเกิดจากการติดเชื้อที่มาจากการกินอาหารหรือดื่มน้ำที่ปนเปื้อนเชื้อโรคหรือพิษของเชื้อโรค หรือจากมือหรือภาชนะที่ใส่อาหารและน้ำดื่มไม่สะอาด เชื้อโรคส่วนใหญ่เกิดจากเชื้อไวรัส หรือแบคทีเรีย ซึ่งมีหลายชนิด ดังนั้น อาจเกิดจากการทานชาเขียวที่ไม่สะอาด มีเชื้อโรคปนเปื้อน หรือเกิดจากอาหารอื่นๆ ก็ได้ค่ะ- โรคกรดไหลย้อนหรือกระเพาะอาหารอักเสบ แต่จะมีอาการปวดแสบท้อง หรือแน่นท้องบริเวณลิ้นปี่ หรือแสบร้อนกลางอกร่วมด้วย ซึ่งการทานชาเขียว ซึ่งมีคาเฟอีน นั้น อาจกระตุ้นให้เกิดโรกระเพาะและกรดไหลย้อนได้- อาการแพ้ท้อง หากมีอาการขาดประจำเดือน ก็อาจเป็นอาการแพ้ท้องได้- อาการก่อนการมีประจำเดือนมา หากเข้าใกล้ช่วงประจำเดือนมา ก็อาจเกิดอาการเหล่านี้ได้- เมารถ เมาเรือ- เครียด วิตกกังวล นอนไม่หลับ- การทานยาหรืออาหารเสริมบางชนิดในเบื้องต้น ให้ดูแลตามอาการและสังเกตอาการไปก่อน ได้แก่ การดื่มน้ำเปล่ามากๆ นอนพักผ่อนให้เพียงพอ ทานเฉพาะอาหารอ่อนที่ย่อยรสจืดเช่น ข้าวต้ม โจ๊ก แกงจืด หลีกเลี่ยงอาหารที่มีไขมันสูง เช่น ของทอด ของผัด เป็นต้น งดการดื่มชา กาแฟ และเครื่องดื่มที่มีแอลกอฮอล์หากมีอาการอื่นๆ เพิ่ม เช่น ท้องเสีย ก็น่าจะเกิดจากอาการอาหารเป็นพิษหรือลำไส้อักเสบได้ หรือหากอาการไม่ดีขึ้น มีอาเจียนตามมาหลายครั้ง ถ่ายหลายครั้ง มีเวียนหัวแบบบ้านหมุน ก็ควรไปพบแพทย์ค่ะ